Diari Oficial de la Generalitat Valenciana


Sumari del DOGV 6550, del 23-06-2011 (2011/7094)

RESOLUCIÓ de 13 de juny de 2011, del secretari autonòmic de Justícia de la Conselleria de Justícia i Administracions Públiques, per la qual s'acorda inscriure l'extinció i baixa registral de la Fundació Tomás Solves Malanca.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6550

Data del DOGV
:   23-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/7094


Data del document
:   13-06-2011

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 13 de juny de 2011, del secretari autonòmic de Justícia de la Conselleria de Justícia i Administracions Públiques, per la qual s'acorda inscriure l'extinció i baixa registral de la Fundació Tomás Solves Malanca. [2011/7094]  
Vist l'expedient incoat per a la inscripció de l'extinció i la baixa registral de la Fundació Tomás Solves Malanca, conforme els següents:   
  
Fets  
  
Primer. La Fundació Tomás Solves Malanca es va inscriure en el Registre de Fundacions de la Comunitat Valenciana. en virtut de Reial Orde de data 26 de setembre de 1915, amb el número 072-A.  
  
Segon. La Sentència número 110/2010, de 10 de maig de 2010, dictada pel Jutjat de Primera Instància número 11 d'Alacant, estima la demanda interposada per la Generalitat Valenciana contra la Fundació Tomás Solves Malanca en els termes següents:  
«Que estimant totalment la demanda interposada per la Generalitat Valenciana contra la Fundació Tomás Solves Malanca, declare la dissolució per la causa d'extinció prevista en l'article 31, apartat c, de la Llei 50/2002, de 26 de desembre, de Fundacions, per remissió de l'article 25 de la Llei 8/1998, de 9 de desembre, de Fundacions de la Comunitat Valenciana, de la Fundació Tomás Solves Malanca i, alhora, he d'acordar, com a acord, la inscripció de la present resolució judicial de dissolució, per causa d'extinció de la dita Fundació en el Registre de Fundacions de la Generalitat Valenciana».  
  
Tercer. No consta en aquest Registre de Fundacions de la Comunitat Valenciana cap patrimoni que haja de ser objecte de liquidació.  
  
Fonaments de dret  
  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria li correspon exercir, entre altres, les competències en matèria de fundacions.  
  
  
Segon. L'article 2 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la Conselleria competent en matèria de fundacions, corresponent-li al conseller/a la titularitat del Protectorat, sense perjudici de la possibilitat de la seua delegació o desconcentració.  
  
Tercer. Aquesta secretaria autonòmica de Justícia és competent, per delegació, per a conéixer i resoldre el present expedient en virtut del que disposa la Resolució de 30 de juliol de 2010, de la consellera de Justícia i Administracions Públiques, sobre delegació de competències en altres òrgans de l'administració de la Generalitat (DOCV de 02.08.2010, núm. 6.323).  
  
Quart. Declarada l'extinció de la Fundació, en virtut de resolució judicial, per la impossibilitat de realització del fi fundacional, a l'empara del que estableixen els articles 31 i 32 de la Llei 50/2002, de 26 de desembre, de Fundacions, i tenint en compte que no consta en aquest Registre l'existència de béns i drets en el patrimoni de la mateixa, procedeix inscriure la declaració judicial de l'extinció de la Fundació Tomás Solves Malanca, així com la seua baixa en el Registre de Fundacions de la Comunitat, de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
Vistos els preceptes legals citats i la resta de generals de pertinent aplicació, resolc:  
  
Primer. Inscriure en el Registre de Fundacions de la Comunitat Valenciana la declaració judicial d'extinció de la Fundació Tomás Solves Malanca, en els termes de la Sentència número 110/2010, de 10 de maig de 2010, dictada pel Jutjat de Primera Instància número 11 d'Alacant, transcrits en el fet segon de la present Resolució.   
  
  
Segon. Inscriure en el Registre de Fundacions de la Comunitat Valenciana la baixa de la Fundació Tomás Solves Malanca, inscrita amb el número 072-A.  
  
Notifiqueu la present Resolució, que és definitiva en via administrativa, i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjudici de poder interposar, si fa al cas, recurs potestatiu de reposició en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.   
  
València, 13 de juny de 2011.- El secretari autonòmic de justícia p. d. (R 30.07.2010): Jorge Cabré Rico.